**Henry Karl Kristian Aflecht** (s. 9. joulukuuta 1972 Helsinki)*lähde?* on suomalainen media-alan yrittäjä. Hän asuu Espanjassa. Aflecht on toiminut mm. televisiotuottajana, ohjaajana, toimittajana ja juontajana. Hän on myös ollut mukana turvallisuusalan yritystoiminnassa.

Ura ja yritykset
----------------

Aflecht toimi vuosina 2003–2006 Nelosen Fit4You.tv -liikuntamakasiinin yhtenä juontajana ja vuonna 2012 Fox-kanavan Vapaalla.tv -ohjelman  juontajana. Hän toimi Fitnessliiton ohjelmien tuottajana ja juontajana vuosina 1998–2007*lähde?*. Lisäksi hän on ollut ohjaajana MTV3-kanavan ohjelmissa, kuten Kymppitonni ja Speden Spelit.

Vuoden 2015 kaupparekisteritietojen mukaan Aflecht oli vastuuasemassa maahantuonti- ja tv-tuotantoyritys Aflecht Oy:ssa. Yritysten liiketoiminta kattaa myös turvallisuusalan, maanrakennuksen ja kiinteistökehityksen. Kiinteistörekisteritietojen mukaan hän toimi yrittäjänä omistamassaan 468m2 suuruisessa Villa Grandessa Martinlaaksossa. Tämä talo on esiintynyt monissa televisio-ohjelmissa ja sitä pidettiin yhtenä Suomen kalleimmista vuokrattavista tapahtumatiloista. Aflecht on myynyt talon vuonna 2021. 

Vuonna 2019 Aflecht osti Radio Finlandian koko osakekannan. Hän luopui osasta osakkeista vuonna 2020 ja lopuista vuonna 2022.

Rikokset ja tuomio
------------------

Vuonna 2023 Aflecht julkaisi omaelämäkerran *Rikollisesta miljonääriksi*, jossa hän kertoo tehneensä suuren määrän erilaisia rikoksia elämänsä ensimmäisten 25 vuoden aikana. Häntä ei ole kuitenkaan syytetty saati tuomittu kaikista väitetyistä rikoksista. Vuonna 1997 hän sai 17 kuukauden ehdottoman tuomion mm. törkeästä kätkemisrikoksesta, josta hän suoritti 8 kuukautta ensikertalaisena Suomenlinnan vankilassa, jonka oloja hän kuvaa suorastaan lomailuksi. Kirjassa hän kertoo muutoksesta rikollisvuosien jälkeen. Hän kertoo myös tehneensä suunnanmuutoksen ja että nykypäivänä oikeudenmukaisuus ja rehellisyys ovat hänelle kaikki kaikessa.*lähde?*

Tosi-TV
-------

Hän osallistui vuonna 2022 Nelonen-kanavalla esitettyyn tosi-tv-ohjelmaan Rikkaat ja rahattomat. ja Seiska.fi sivuston Miljonääri-Henkka sarjaan.

Sosiaalinen media
-----------------

TikTok-tilillään hän jakaa kokemuksiaan ja elämänoppeja, sekä kertoo ajankohtaisista aiheista ja elämästään Espanjassa. Osa Aflechtin projekteista on kohdannut kritiikkiä, kuten hänen niin kutsuttu "perillisprojektinsa", jossa hän etsi naista synnyttämään hänelle jälkeläisen. Projektin vaatimat sitoumukset ja haasteet johtivat siihen, että Aflecht päätti lopulta keskeyttää sen.

Aflechtin joidenkin mielestä rasistiset ja väkivaltaan yllyttävät kommentit asunnonvaltauksista, ovat herättäneet kysymyksiä. Kommentit, jotka on julkaistu alunperin TikTokissa ja jotka sieltä on sittemmin poistettu, mutta näkyvät edelleen Luottomies.es -sivustolla kehottavat välttämään asunnon vuokraamista afrikkalaisille ja espanjalaisille asunnonvuokraajille.

Lähteet
-------

1. ↑  Noora Knapp: Liikemies Henry Aflechtin miljoonalukaalissa Espanjassa vierailee äitiehdokkaita – nyt hän paljastaa, miksi romanttiset suhteet eivät ole toimineet *Ilta-Sanomat*.  2.7.2022. Viitattu 25.6.2023.
2. ↑  kotimaa Teksti: Jari Peltomäki | Kuvat: Matti Matikainen: Henry Aflecht sekosi rahaan: Pinosin käteistä nipuissa eteisen laatikkoon | Seiska *Seiska.fi*.  24.11.2022. Viitattu 25.6.2023.
3. ↑  Jenni Dahlmanille etsitään seuraajaa tv-ohjelmaan *Ilta-Sanomat*.  5.5.2003. Viitattu 25.6.2023.
4. ↑  Vapaalla.tv *iltapulu.fi*.  24.1.2013. Viitattu 25.6.2023.
5. ↑  Henry Aflecht *IMDb*. Viitattu 25.6.2023. (englanniksi)
6. ↑  Aflecht Oy - Yleiskuva | Suomen Asiakastieto Oy *www.asiakastieto.fi*. Viitattu 25.6.2023.
7. ↑  468 m² Vihertie 50, 01620 Vantaa Omakotitalo 6h myynnissä... *Oikotie.fi*. Viitattu 25.6.2023.
8. ↑  Villa Grande, VIP, Häät, Kokoukset, Vantaa *villagrande*. Viitattu 25.6.2023.
9. ↑  Maarit Rasi: Suomen kalleinta vuokrakotia myydään 2,4 miljoonalla eurolla – 800 neliötä, 2 keittiötä ja elokuvateatteria... *Ilta-Sanomat*.  6.9.2016. Viitattu 25.6.2023.
10. ↑  Martinlaakson miljoonatalo tuli taas myyntiin – Villa Grande ehti olla uudella omistajalla vain vuoden verran *Vantaan Sanomat*.  22.2.2023. Viitattu 25.6.2023.
11. ↑  Espanjan Sanomat 195 by espanjan sanomat - Issuu *issuu.com*.  14.2.2019. Viitattu 4.7.2023. (englanniksi)
12. ↑  Radio Finlandian omistukseen muutoksia | Fuengirolan *fuengirola.fi*.  31.12.2020. Viitattu 4.7.2023.
13. ↑  Merja Asikainen: Tv:stä tuttu liikemies Henry Aflecht myy radiokanavansa – kertoo nyt, miksi kauppoja Jethro Rostedtin kanssa ei tullut *Ilta-Sanomat*.  16.7.2022. Viitattu 4.7.2023.
14. ↑  Tv:stä tuttu Henry Aflecht paljastaa uutuuskirjassa salatun rikollisen taustansa – edes oma äiti ei tiennyt, että mies istui vankilassa *Ilta-Sanomat*.  19.4.2023. Viitattu 25.6.2023.
15. ↑   Parannuksen tehnyt paha poika | Fuengirolan *fuengirola.fi*.  29.4.2023. Viitattu 25.6.2023.
16. ↑  Mikael Mattila: Vähävarainen Satu Järvinen sai viime vuonna tv:ssä Henry Aflechtilta salkullisen rahaa – kertoo nyt, mitä tapahtui Rikkaiden ja rahattomien jälkeen *Ilta-Sanomat*.  2.11.2022. Viitattu 25.6.2023.
17. ↑  Miljonääri-Henkka | Seiska *Seiska.fi*.  Arkistoitu 25.6.2023. Viitattu 25.6.2023.
18. ↑  Henry Aflecht (@henryaflecht) *TikTok*. Viitattu 25.6.2023.
19. ↑  Hymyn toimitus: Suomalaismiljonääri Henry Aflect etsi lapselleen synnyttäjää - näin kävi *Hymy*.  10.7.2022. Viitattu 25.6.2023.
20. ↑  Aflecht, Henry: Luottomies Aflecht, Henry. Viitattu 25.6.2023.